คำนำ

ตามหลักเกณฑ์พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 หมวด 3 ว่าด้วยการบริหารราชการเพื่อให้เกิดผลสัมฤทธิ์ต่อภารกิจของรัฐ มาตรา 9 และแก้ไขเพิ่มเติม (ฉบับที่ 2) พ.ศ. 2562 กำหนดให้ส่วนราชการต้องจัดทำแผนปฏิบัติราชการซึ่งมีรายละเอียดของขั้นตอน ระยะเวลา และงบประมาณที่ต้องใช้ของแต่ละขั้นตอน เป้าหมายของภารกิจ ผลสัมฤทธิ์ของภารกิจ และตัวชี้วัดความสำเร็จ ต้องจัดให้มีการติดตามและประเมินผลการปฏิบัติราชการประจำปี ตามหลักเกณฑ์และวิธีการที่ส่วนราชการกำหนดขึ้น

มหาวิทยาลัย ได้จัดทำแผนปฏิบัติราชการและงบประมาณรายจ่ายของมหาวิทยาลัยราชภัฏสกลนคร ประจำปีงบประมาณ พ.ศ. 2568 ขึ้นภายใต้กรอบแผนยุทธศาสตร์มหาวิทยาลัยราชภัฏสกลนคร ระยะ 5 ปี พ.ศ. 2566 – 2570 ฉบับทบทวน (มิถุนายน 2567) และมหาวิทยาลัยได้กำหนดให้หน่วยงานภายในมหาวิทยาลัยดำเนินการจัดทำแผนปฏิบัติราชการประจำปี และจัดทำคำรับรองการปฏิบัติราชการกับอธิการบดี ภายใต้กรอบและทิศทางการพัฒนามหาวิทยาลัยตามแผนปฏิบัติราชการและงบประมาณรายจ่ายประจำปีของมหาวิทยาลัย และให้มีการติดตามประเมินผลตามหลักเกณฑ์วิธีการและแนวทางที่มหาวิทยาลัยกำหนด

ดังนั้น เพื่อให้การติดตามและประเมินผลตามแผนการปฏิบัติราชการฯ ประจำปีงบประมาณ พ.ศ. 2568 ของมหาวิทยาลัยและหน่วยงานมีการดำเนินงานไปในทิศทางเดียวกันและสอดคล้องกับกรอบการประเมินผล การปฏิบัติราชการที่กำหนด กองนโยบายและแผนจึงได้จัดทำคู่มือการประเมินผลการปฏิบัติราชการ ตามแผนปฏิบัติราชการและงบประมาณรายจ่ายของมหาวิทยาลัยราชภัฏสกลนคร ประจำปีงบประมาณ พ.ศ. 2568 ขึ้น เพื่ออำนวยความสะดวกให้แก่หน่วยงานภายในมหาวิทยาลัย โดยได้สรุปข้อมูลสาระสำคัญของคำอธิบาย ค่าเป้าหมาย สูตรการคำนวณ เกณฑ์การประเมิน ปีที่ใช้ในการจัดเก็บข้อมูล ข้อมูล/หลักฐาน ที่ต้องรายงานและรายชื่อผู้กำกับ ผู้ดูแล/ผู้ดำเนินการ ผู้จัดเก็บข้อมูลรายงานผล ประจำปีงบประมาณ พ.ศ. 2568

คณะผู้จัดทำหวังเป็นอย่างยิ่งว่า คู่มือการประเมินผลการปฏิบัติราชการตามแผนปฏิบัติราชการและงบประมาณรายจ่ายของมหาวิทยาลัยราชภัฏสกลนคร ประจำปีงบประมาณ พ.ศ. 2568 ฉบับนี้ จะเป็นประโยชน์สำหรับผู้ปฏิบัติงานในการประเมินผลการปฏิบัติราชการของมหาวิทยาลัย และหน่วยงาน ประจำปีงบประมาณ พ.ศ. 2568

กองนโยบายและแผน สำนักงานอธิการบดี

มหาวิทยาลัยราชภัฏสกลนคร

กันยายน 2567

สารบัญ

|  |  |
| --- | --- |
|  | หน้า |
| คำนำ |  |
| สารบัญ |  |
| ส่วนที่ 1 กรอบการประเมินผลการปฏิบัติราชการ | 1 |
| 1.1 ปฏิทินการประเมินผลการปฏิบัติราชการตามแผนปฏิบัติราชการและงบประมาณรายจ่ายของมหาวิทยาลัยราชภัฏสกลนคร ประจำปีงบประมาณ พ.ศ. 2568 | 2 |
| 1.2 ผู้จัดเก็บข้อมูล ผู้ดูแล/ดำเนินการ และผู้กำกับตัวชี้วัดระดับมหาวิทยาลัยตามแผนปฏิบัติราชการและงบประมาณรายจ่ายของมหาวิทยาลัยราชภัฏสกลนคร ประจำปีงบประมาณ พ.ศ. 2568 | 3 |
| 1.3 การจัดทำคำรับรองปฏิบัติราชการ และการติดตามประเมินผล ประจำปีงบประมาณ พ.ศ. 2568 | 9 |
| ส่วนที่ 2 รายละเอียดตัวชี้วัดตามแผนปฏิบัติราชการและงบประมาณรายจ่าย  ของมหาวิทยาลัยราชภัฏสกลนคร ประจำปีงบประมาณ พ.ศ. 2568 | 19 |
| 2.1 ยุทธศาสตร์ที่ 1 การพัฒนาท้องถิ่นอย่างยั่งยืนด้วยการวิจัยและนวัตกรรม | 20 |
| 2.2 ยุทธศาสตร์ที่ 2 การผลิตบัณฑิตและพัฒนาครูให้มีคุณภาพตามมาตรฐานวิชาชีพ | 31 |
| 2.3 ยุทธศาสตร์ที่ 3 การยกระดับคุณภาพการศึกษา | 36 |
| 2.4 ยุทธศาสตร์ที่ 4 การพัฒนาระบบบริหารจัดการให้มีประสิทธิภาพ | 47 |