**ยุทธศาสตร์ที่ 4**

**การพัฒนาระบบบริหารจัดการให้มีประสิทธิภาพ**

**เป้าประสงค์เชิงยุทธศาสตร์ 4.1 มหาวิทยาลัยมีการบริหารจัดการที่ดีมีคุณภาพเป็นไปตามหลักธรรมาภิบาล**

|  |  |  |
| --- | --- | --- |
| **ตัวชี้วัดที่ 4.1.1** | **พัฒนาระบบการบริหารจัดการหน่วยงาน (มรสน.)** | |
| **หน่วยวัด** : ระบบ | | **ปีที่ใช้ในการจัดเก็บข้อมูล :**  ปีงบประมาณ 2568 (1 ตุลาคม 2567 – 30 กันยายน 2568) |
| **ผู้กำกับ :** อธิการบดี  **ผู้ดูแล/ผู้ดำเนินการ :** ผอ.สำนักวิทยบริการฯ/คณบดีทุกคณะ/ผอ. สำนัก สถาบัน กอง  **ผู้จัดเก็บข้อมูล :** 1. หัวหน้างานพัฒนาระบบสารสนเทศ2. หัวหน้าสำนักงานคณบดีทุกคณะ 3. รองผอ.สำนัก สถาบัน | |

**คำอธิบาย :**

พัฒนาระบบการบริหารจัดการ หมายถึง การพัฒนาระบบสารสนเทศเพื่อการบริหารและการตัดสินใจที่สอดรับ กับนโยบายและการวางแผนระดับมหาวิทยาลัย เพื่อให้เป็นระบบที่สมบูรณ์สามารถเชื่อมโยงทุกหน่วยงานที่เกี่ยวข้องทั้งภายในและภายนอกมหาวิทยาลัย เป็นระบบที่ใช้งานได้ทั้งเพื่อการบริหารการวางแผนและการตัดสินใจของผู้บริหารทุกระดับ เพื่อการปฏิบัติงานตามภารกิจทุกด้านของบุคลากรเพื่อการติดตามตรวจสอบและประเมินการดำเนินงาน ตลอดจนเพื่อการปรับปรุงและพัฒนามหาวิทยาลัย ทั้งนี้ ระบบดังกล่าวต้องมีความสะดวกในการใช้งานโดยประเมินจากความพึงพอใจของผู้ใช้

**เกณฑ์การให้คะแนน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| - | - | - | 1 ระบบ | 1. ระบบ |

**ข้อมูล/หลักฐานที่ต้องรายงาน** :

* ข้อมูลระบบสารสนเทศเพื่อการบริหารและการตัดสินใจที่ได้รับพัฒนา ประจำปีงบประมาณ พ.ศ. 2568
* รายงานผลความพึงพอใจของผู้ใช้ระบบสารสนเทศ

|  |  |  |
| --- | --- | --- |
| **ตัวชี้วัดที่ 4.1.2** | **ระดับคุณธรรมและความโปร่งใสในการดำเนินงาน (มรสน.)** | |
| **หน่วยวัด** : ร้อยละ | | **ปีที่ใช้ในการจัดเก็บข้อมูล :**  ปีงบประมาณ 2568 (1 ตุลาคม 2567 – 30 กันยายน 2568) |
| **ผู้กำกับ :** อธิการบดี  **ผู้ดูแล/ผู้ดำเนินการ :** คณบดีทุกคณะ/ผอ. สำนัก สถาบัน กอง  **ผู้จัดเก็บข้อมูล :** 1. หัวหน้าสำนักงานคณบดีทุกคณะ 2. หัวหน้างานของ สำนัก สถาบัน กอง | |

**คำอธิบาย** :

การประเมินคุณธรรมและความโปร่งใสในการดำเนินงานของหน่วยงานภาครัฐ (Intergrity & Transparency Assessment : ITA) หรือที่เรียกว่าการประเมิน ITA ถือเป็นเครื่องมือในการขับเคลื่อนนโยบายของรัฐเครื่องมือหนึ่ง โดยเป็นเครื่องมือเชิงบวกที่มุ่งพัฒนาระบบราชการไทยในเชิงวสร้างสรรค์มากกว่ามุ่งจับผิดเปรียบเสมือนเครื่องมือตรวจสุขภาพองค์กรประจำปี เพื่อให้ทราบข้อมูลอันส่งผลให้เกิดความตระหนักและปรับปรุงการบริหารงานและกำกับดูแลการดำเนินงาน ให้มีประสิทธิภาพเกิดประโยชน์ต่อประชาชน และให้ความสำคัญด้านคุณธรรมและความโปร่งใสขององค์กรตนเองมากยิ่งขึ้น นอกจากนี้ การประเมิน ITA ยังส่งผลให้เกิดการเปลี่ยนแปลงและพัฒนาการของหน่วยงานภาครัฐในทางปฏิบัติอย่างเห็นได้ชัดเจน ส่งผลให้หน่วยงานให้ความสนใจต่อการพัฒนาแพลตฟอร์มอิเล็กทรอนิกส์ของตนเองให้ทันสมัยและน่าสนใจ ที่สำคัญคือหน่วยงาน มีการจัดการข้อมูลข่าวสารอย่างเป็นระบบระเบียบ และเตรียมความพร้อมในการเปิดเผยข้อมูลต่อสาธารณะให้ได้ทราบและส่งเสริมให้เกิดการตรวจสอบอีกด้วย

นอกจากนี้ การประเมิน ITA ถือเป็นเครื่องมือที่ทุกคนจะได้มีส่วนร่วมในการสะท้อนความคิดเห็นเพื่อนำไปสู่การพัฒนาการบริหารงานภาครัฐ เพื่อให้ประชาชนคนไทยได้รับบริการจากภาครัฐที่ดีขึ้นและยังส่งผลให้ประชาชนและสาธารณชนมีโอกาสได้มีส่วนร่วมกำกับติดตามและตรวจสอบการดำเนินงานของภาครัฐได้มากขึ้น อีกด้วย

Integrity and Transparency Assessment (ITA) การประเมินคุณธรรมและความโปร่งใสในการดำเนินงานของหน่วยงานภาครัฐ ซึ่งประกอบด้วย 10 ตัวชี้วัด ดังนี้

ตัวชี้วัดที่ 1 การปฏิบัติหน้าที่

ตัวชี้วัดที่ 2 การใช้งบประมาณ

ตัวชี้วัดที่ 3 การใช้อำนาจ

ตัวชี้วัดที่ 4 การใช้ทรัพย์สินของทางราชการ

ตัวชี้วัดที่ 5 การแก้ไขปัญหาการทุจริต

ตัวชี้วัดที่ 6 คุณภาพการดำเนินงาน

ตัวชี้วัดที่ 7 ประสิทธิภาพการสื่อสาร

ตัวชี้วัดที่ 8 การปรับปรุงระบบการทำงาน

ตัวชี้วัดที่ 9 การเปิดเผยข้อมูล

ตัวชี้วัดที่ 10 การป้องกันการทุจริต

**เกณฑ์การให้คะแนน :**

เกณฑ์การให้คะแนนการประเมินคุณธรรมและความโปร่งใสการดำเนินงานหน่วยงานภาครัฐ (Intergrity & Transparency Assessment : ITA)

|  |  |  |  |
| --- | --- | --- | --- |
| **คะแนน** | **เงื่อนไข** | **ระดับ** | **คะแนน** |
| 95.00 - 100 | เครื่องมือการประเมิน คือ IIT, EIT ส่วนที่ 1, EIT ส่วนที่ 2, OIT  จะต้องมีผลคะแนนทุกเครื่องมือ 95 คะแนน ขึ้นไป | ผ่านดีเยี่ยมม | คะแนน 5 |
| 85.00 ขึ้นไป | เครื่องมือการประเมิน คือ IIT, EIT ส่วนที่ 1, EIT ส่วนที่ 2, OIT จะต้องมีผลคะแนนทุกเครื่องมือ 85  คะแนน ขึ้นไป | ผ่านดี | คะแนน 4 |
| 85.00 ขึ้นไป | เครื่องมือการประเมิน คือ IIT, EIT ส่วนที่ 1, EIT ส่วนที่ 2, OIT เครื่องมือใดเครื่องมือหนึ่งมีผลคะแนนน้อยกว่า 85 คะแนน ขึ้นไป | ผ่าน | คะแนน 3 |
| 70.00 - 84.99 | ไม่มี | ต้องปรับปรุง | คะแนน 2 |
| 0 - 69.99 | ไม่มี | ต้องปรับปรุงโดยด่วน | คะแนน 1 |

**ข้อมูล/หลักฐานที่ต้องรายงาน** : ผลคะแนนการให้คะแนนการประเมินคุณธรรมและความโปร่งใสการดำเนินงานหน่วยงานภาครัฐ (Intergrity & Transparency Assessment : ITA)

|  |  |  |
| --- | --- | --- |
| **ตัวชี้วัดที่ 4.1.3** | **ระดับความพึงพอใจของผู้มีส่วนได้ส่วนเสียที่มีต่อการบริหารงานของมหาวิทยาลัย (มรสน.)** | |
| **หน่วยวัด** : ร้อยละ | | **ปีที่ใช้ในการจัดเก็บข้อมูล :**  ปีงบประมาณ 2568 (1 ตุลาคม 2567 – 30 กันยายน 2568) |
| **ผู้กำกับ :** อธิการบดี  **ผู้ดูแล/ผู้ดำเนินการ :** คณบดีทุกคณะ/ผอ. สำนัก สถาบัน กอง  **ผู้จัดเก็บข้อมูล :** 1. หัวหน้าสำนักงานคณบดีทุกคณะ 2. หัวหน้างานของ สำนัก สถาบัน กอง | |

**คำอธิบาย** :

**ผู้มีส่วนได้ส่วนเสีย** หมายถึง ประชาชนกลุ่มเป้าหมาย 4 กลุ่มได้แก่ กลุ่มอาจารย์ กลุ่มบุคลากร กลุ่มนักศึกษา และกลุ่มบุคคลทั่วไปทั้งภายในและภายนอกมหาวิทยาลัยที่ได้รับบริการจากมหาวิทยาลัย

**ความพึงพอใจ** หมายถึง ประสิทธิภาพและประสิทธิผลของการให้บริการในด้านกายภาพ ด้านสาธารณูปโภค สิ่งอำนวยความสะดวก จนกระทั่งก่อให้เกิดความชื่นชอบ ความรู้สึกยอมรับ พอใจและ ประทับใจแก่ผู้มารับบริการในระดับมากที่สุด ระดับมาก ระดับปานกลาง ระดับน้อย และระดับน้อยที่สุด

ประเด็นการสำรวจ ประกอบด้วยประเด็นสำคัญ ๆ ดังนี้

1. ความพึงพอใจด้านกระบวนการ ขั้นตอนการให้บริการ
2. ความพึงพอใจด้านเจ้าหน้าที่ผู้ให้บริการ
3. ความพึงพอใจด้านสิ่งอำนวยความสะดวก
4. ความพึงพอใจต่อคุณภาพการให้บริการ

**สูตรการคำนวณ :**

|  |
| --- |
| ผลรวมของค่าคะแนนความพึงพอใจของผู้รับบริการของทุกหน่วยงานภายในมหาวิทยาลัย x 100  จำนวนหน่วยงานภายในทั้งหมดของมหาวิทยาลัย |

**เกณฑ์การให้คะแนน :**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| ร้อยละ 78 | ร้อยละ 80 | ร้อยละ 82 | ร้อยละ 84 | ร้อยละ 86 |

**ข้อมูล/หลักฐานที่ต้องรายงาน** :

- รายงานผลความพึงพอใจของผู้รับบริการของทุกหน่วยงานภายในมหาวิทยาลัย ปีการศึกษา 2566

(1 มิถุนายน 2566 - 31 พฤษภาคม 2567)

|  |  |  |
| --- | --- | --- |
| **ตัวชี้วัดที่ 4.1.4** | จำนวนฐานข้อมูลที่มีการบูรณาการร่วมกันภายในมหาวิทยาลัย (มรสน.) | |
| **หน่วยวัด** : ฐานข้อมูล | | **ปีที่ใช้ในการจัดเก็บข้อมูล :**  ปีงบประมาณ 2568 (1 ตุลาคม 2567 – 30 กันยายน 2568) |
| **ผู้กำกับ :** 1. รองอธิการบดีด้านบริหารฯ 2. รองอธิการบดีด้านสารสนเทศฯ  **ผู้ดูแล/ผู้ดำเนินการ :** ผอ.สำนักวิทยบริการฯ  **ผู้จัดเก็บข้อมูล :** หัวหน้างานพัฒนาระบบสารสนเทศ | |

**คำอธิบาย** :

เพื่อให้มหาวิทยาลัยมีระบบการบริหารที่มีประสิทธิภาพและมีประสิทธิผล สามารถปรับตัวให้ทันกับการเปลี่ยนแปลง ครอบคลุมการบริหารจัดการมหาวิทยาลัย เช่น ฐานข้อมูลการศึกษา ฐานข้อมูลการเงินและงบประมาณ ฐานข้อมูลบุคลากร ฐานข้อมูลบัญชีและทรัพย์สิน และฐานข้อมูลเอกสาร งานสารบรรณและอื่นๆ

จำนวนฐานข้อมูลที่มีการบูรณาการร่วมกัน หมายถึง ฐานข้อมูลเพื่อการบริหารจัดการมหาวิทยาลัย สามารถดําเนิน การเชื่อมโยงและแลกเปลี่ยนข้อมูลในการปฏิบัติงานและการบริหารงานมหาวิทยาลัยได้ อย่างมีประสิทธิภาพ และมีการใช้ระบบบริหารนั้นอย่างเป็นรูปธรรม นำไปสู่การสนับสนุนการบริหารจัดการที่มีประสิทธิภาพ

**เกณฑ์การให้คะแนน**:

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| - ฐานข้อมูล | 1 ฐานข้อมูล | 2 ฐานข้อมูล | 3 ฐานข้อมูล | 4 ฐานข้อมูล |

**ข้อมูล/หลักฐานที่ต้องรายงาน** :

- จำนวนฐานข้อมูลที่มีการบูรณาการร่วมกันภายในมหาวิทยาลัย ในปีงบประมาณ พ.ศ. 2568

**เป้าประสงค์เชิงยุทธศาสตร์ 4.2 : มหาวิทยาลัยมีระบบพัฒนาบุคลากรที่มีคุณภาพ**

|  |  |  |
| --- | --- | --- |
| **ตัวชี้วัดที่ 4.2.1** | ร้อยละบุคลากรสายสนับสนุนวิชาการที่ได้รับความก้าวหน้าตามสายงานประเภทวิชาชีพเฉพาะ  เชี่ยวชาญเฉพาะ (มรสน.) | |
| **หน่วยวัด** : ร้อยละ | | **ปีที่ใช้ในการจัดเก็บข้อมูล :**  ปีงบประมาณ 2568 (1 ตุลาคม 2567 – 30 กันยายน 2568) |
| **ผู้กำกับ :** อธิการบดี  **ผู้ดูแล/ผู้ดำเนินการ :** คณบดีทุกคณะ/ผอ. สำนัก สถาบัน กอง  **ผู้จัดเก็บข้อมูล :** ผอ.กองกลาง /หัวหน้าหน่วยอัตรากำลังฯ | |

**คำอธิบาย** :

เส้นทางความก้าวหน้าในสายอาชีพ ถือเป็นเครื่องมือที่ถูกนำมาใช้ในการสร้างแรงจูงใจให้กับบุคลากร ให้มีขวัญกำลังใจ มองเห็นอนาคตของตนเอง ที่สามารถจะเติบโตในสายอาชีพ ซึ่งจะนำไปสู่การสร้างบุคลากรที่มีคุณค่าให้แก่องค์กรระยะยาว ทำให้บุคลากรสายสนับสนุนวิชาการของมหาวิทยาลัย สามารถกำหนดแนวทางการปฏิบัติงานไปสู่เป้าหมาย ทั้งยังเป็นตัวช่วยให้องค์กรวางแผนเกี่ยวกับทรัพยากรบุคคล อัตรากำลังคน และการพัฒนาบุคลากรในองค์กรให้ตรงกับงานที่องค์กรต้องการ เพื่อส่งผลให้องค์กรได้งานที่มีประสิทธิภาพมากยิ่งขึ้น

บุคลากรสายสนับสนุนวิชาการ หมายถึง ข้าราชการพลเรือนในสถาบันอุดมศึกษา พนักงานในสถาบันอุดมศึกษา ที่มีคุณสมบัติเข้าสู่ตำแหน่งประเภทวิชาชีพเฉพาะหรือเชี่ยวชาญเฉพาะ ระดับชำนาญการ

**สูตรการคำนวณ :**

|  |
| --- |
| จำนวนบุคลากรสายสนับสนุนวิชาการที่ได้รับความก้าวหน้าตามสายงานประเภท  ประเภทวิชาชีพเฉพาะเชี่ยวชาญเฉพาะ (คน) x 100  จำนวนบุคลากรสายสนับสนุนวิชาการทั้งหมดที่มีสิทธิเข้ารับการประเมินฯ (คน) |

**เกณฑ์การให้คะแนน**:

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| ร้อยละ 12 | ร้อยละ 13 | ร้อยละ 14 | ร้อยละ 15 | ร้อยละ 16 |

**ข้อมูล/หลักฐานที่ต้องรายงาน** :

1. ประกาศมหาวิทยาลัยราชภัฏสกลนคร เรื่อง รายชื่อผู้มีสิทธิเข้ารับการประเมินเพื่อแต่งตั้งให้ดำรงตำแหน่ง ประเภท

วิชาชีพเฉพาะหรือเชี่ยวชาญเฉพาะ ระดับชำนาญการ ปีงบประมาณ พ.ศ. 2568

1. จำนวนบุคลากรสายสนับสนุนวิชาการที่ดำรงตำแหน่ง ประเภทวิชาชีพเฉพาะหรือเชี่ยวชาญเฉพาะ ระดับชำนาญการ

ปีงบประมาณ พ.ศ. 2568

**เป้าประสงค์เชิงยุทธศาสตร์ : 4.3 การบริหารจัดการเชิงรุก**

|  |  |  |
| --- | --- | --- |
| **ตัวชี้วัดที่ 4.3.1** | ผลการจัดอันดับ Impact Rankings โดย Times Higher Education Impact Ranking ของมหาวิทยาลัย (มรสน.) | |
| **หน่วยวัด** :อันดับ | | **ปีที่ใช้ในการจัดเก็บข้อมูล :**  ปีงบประมาณ 2568 (1 ตุลาคม 2567 – 30 กันยายน 2568) |
| **ผู้กำกับ** : อธิการบดี  **ผู้ดูแล/ผู้ดำเนินการ :** รองอธิการบดีด้านวางแผนฯ  **ผู้จัดเก็บข้อมูล** : ผอ.กองนโยบายและแผน | |

**คำอธิบาย** :

ผลการจัดอันดับตาม THE Impact Ranking หมายถึง ผลของอันดับ หรือคะแนนด้านการพัฒนาอย่างยั่งยืน โดย Times Higher Education (THE)

ผลของการจัดอันดับด้านความยั่งยืนแสดงให้เห็นถึงการที่บัณฑิตที่จบการศึกษาไปแล้วมีคุณธรรม จริยธรรม ความดี ความรับผิดชอบต่อตนเอง ชุมชน สังคม หน่วยงานองค์กรที่ว่าจ้างให้ทำงาน ตลอดจนตระหนักถึงความสำคัญของเศรษฐกิจ สังคมและสิ่งแวดล้อม

**เกณฑ์การให้คะแนน**:

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| - | - | - | - | อันดับ  401 ของโลกขึ้นไป |

**ข้อมูล/หลักฐานที่ต้องรายงาน** :

* ผลการจัดอันดับตาม THE Impact Ranking

|  |  |  |
| --- | --- | --- |
| **ตัวชี้วัดที่ 4.3.2** | จำนวนศูนย์การเรียนรู้ในพื้นที่ชุมชนที่ได้รับการพัฒนายกระดับเป็นศูนย์การเรียนรู้ต้นแบบในการบริหารจัดการทรัพยากรชุมชน โดยใช้องค์ความรู้/นวัตกรรมของมหาวิทยาลัยราชภัฏเพื่อแก้ปัญหาในพื้นที่ (สงป.) (KPI ใหม่) | |
| **หน่วยวัด** : ศูนย์ | | **ปีที่ใช้ในการจัดเก็บข้อมูล :**  ปีงบประมาณ 2568 (1 ตุลาคม 2567 – 30 กันยายน 2568) |
| **ผู้กำกับ** : รองอธิการบดีด้าน  วางแผนฯ /รองอธิการบดีด้านวิจัยฯ **ผู้ดูแล/ผู้ดำเนินการ :** คณบดีทุกคณะ /ผอ.สถาบันวิจัยฯ/ผอ. กองแผนฯ  **ผู้จัดเก็บข้อมูล :** รองผอ.สถาบันวิจัยฯ/ผอ. กองแผนฯ | |

**คำอธิบาย** :

ปัจจุบันชุมชนในท้องถิ่นทั่วประเทศมีแหล่งทรัพยากรในชุมชนซึ่งชุมชนได้มีการใช้ทรัพยากรทั้งการบริโภคในครัวเรือน การนำมาเป็นวัตถุดิบในกระบวนการผลิตเพื่อสร้างรายได้ในชุมชนมายาวนาน ซึ่งที่ผ่านมาชุมชนยังไม่มีแผนการบริหารจัดการใช้ทรัพยากรในชุมชนอย่างสมดุล ทำให้เกิดของเสีย การสร้างขยะและการสร้างมลภาวะลงในสภาพแวดล้อม การใช้ทรัพยากร ไม่คุ้มค่า ขาดระบบการบริหารจัดการ ชุมชนยังไม่ได้รับการสร้างฐานทรัพยากรธรรมชาติเพื่อการผลิต การบริโภคให้เพียงพอและ มีการใช้อย่าง มีประสิทธิภาพ มีการใช้ประโยชน์ทรัพยากรธรรมชาติโดยคำนึงถึงขีดจำกัดและวางแผนศักยภาพในการฟื้นตัว สร้างสมดุลระหว่างการอนุรักษ์และการใช้ประโยชน์อย่างยั่งยืนและเป็นธรรมในพื้นที่ชุมชน ที่ผ่านมามหาวิทยาลัยราชภัฏ มีบุคลากร มีองค์ความรู้ที่มีศักยภาพในการเป็นที่พึ่งของชุมชนในด้านเศรษฐกิจหมุนเวียน ดังนั้นการสร้างมหาวิทยาลัยเป็นศูนย์ต้นแบบของใช้ทรัพยากรธรรมชาติให้เกิดประโยชน์ที่หลากหลายปราศจากเศษเหลือและของเสียจากอุตสาหกรรมในชุมชน การเกษตรกรรม อาหาร เพื่อลดการสูญเสียที่เกิดขึ้นในขั้นตอนก่อนถึงผู้บริโภค การฟื้นฟูทรัพยากรธรรมชาติและเพิ่มประสิทธิภาพการใช้ทรัพยากรอย่างชาญฉลาดบนหลักปรัชญาของเศรษฐกิจพอเพียง เป็นส่วนสำคัญที่มหาวิทยาลัยราชภัฏเพื่อการพัฒนาท้องถิ่นมุ่งเน้น โดยต้องการส่งเสริมให้เกิดการสร้างฐานทรัพยากรธรรมชาติเพื่อการผลิตให้เพียงพอและมีการใช้อย่าง มีประสิทธิภาพ มีการใช้ประโยชน์ทรัพยากรธรรมชาติโดยคำนึงถึงขีดจำกัดและวางแผนศักยภาพในการฟื้นตัว สร้างสมดุลระหว่างการอนุรักษ์และการใช้ประโยชน์อย่างยั่งยืนและเป็นธรรมในพื้นที่ชุมชน โดยเฉพาะอย่างยิ่งส่วนของการดำเนินการประเมินมูลค่าของทรัพยากรธรรมชาติ (Feasibility for Economic and Social impact) เพื่อใช้ในการบริหารจัดการทรัพยากรธรรมชาติที่มีประสิทธิภาพเพิ่มขึ้น ภายใต้โครงการนี้สิ่งหนึ่งที่มหาวิทยาลัยราชภัฏทุกแห่งต้องดำเนินการคือ การสร้างมหาวิทยาลัยเป็นศูนย์ต้นแบบของใช้ทรัพยากรธรรมชาติให้เกิดประโยชน์ที่หลากหลายปราศจากเศษเหลือและของเสียจากอุตสาหกรรม เกษตรกรรม และขยะอาหาร เกิดการหมุนเวียนการใช้วัสดุในภาคการผลิตอย่างมีประสิทธิภาพ ลดการสูญเสียที่เกิดขึ้นในขั้นตอนก่อนถึงผู้บริโภคและขยะอาหาร และกิจกรรมในการยกระดับพื้นที่สู่การทำแผนการบริหารจัดการกิจกรรมทางเศรษฐกิจให้เหมาะสมกับศักยภาพทรัพยากรธรรมชาติในพื้นที่ บริหารจัดการทรัพยากรอย่างมีประสิทธิภาพและยั่งยืน แก้ปัญหาความขัดแย้งด้านทรัพยากรธรรมชาติและสิ่งแวดล้อม กำหนดการใช้ประโยชน์พื้นที่อย่างเหมาะสมกับศักยภาพทรัพยากรธรรมชาติ พัฒนาและยกระดับมาตรฐานการบริหารจัดการพื้นที่ พัฒนาระบบการจัดการสิ่งแวดล้อมในพื้นที่ ภายใต้หลักคิดเศรษฐกิจพอเพียง เศรษฐกิจทฤษฎีใหม่ โครงการอันเนื่องมาจากพระราชดำริ สร้างสมดุลระหว่างการอนุรักษ์กับการใช้ประโยชน์อย่างยั่งยืน ซึ่งส่งผลกระทบต่อด้านเศรษฐกิจ การอนุรักษ์และการท่องเที่ยวต่อไป

**เกณฑ์การให้คะแนน**:

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| - | - | - | - | 1. แห่ง |

**ข้อมูล/หลักฐานที่ต้องรายงาน** :

* ข้อมูลจำนวนศูนย์การเรียนรู้ในพื้นที่ชุมชนที่ได้รับการพัฒนายกระดับเป็นศูนย์การเรียนรู้ต้นแบบ

|  |  |  |
| --- | --- | --- |
| **ตัวชี้วัดที่ 4.3.3** | จำนวนชุมชนต้นแบบดิจิทัลที่ได้รับการพัฒนาทักษะความรู้ด้านเทคโนโลยีดิจิทัล (สงป.) (KPI ใหม่) | |
| **หน่วยวัด** : ชุมชน | | **ปีที่ใช้ในการจัดเก็บข้อมูล :**  ปีงบประมาณ 2568 (1 ตุลาคม 2567 – 30 กันยายน 2568) |
| **ผู้กำกับ :** ผอ. สำนักวิทยบริการฯ  **ผู้ดูแล /ดำเนินการ :** คณบดีทุกคณะ/รองผอ. สำนักวิทยบริการฯ  **ผู้จัดเก็บข้อมูล :** หัวหน้างานพัฒนาสื่อดิจิทัล | |

**คำอธิบาย** :

มหาวิทยาลัยราชภัฏสกลนครพัฒนาทักษะความรู้ด้านเทคโนโลยีดิจิทัล ภายใต้โครงการชุมชนดิจิทัล (Digital Community) เพื่อรองรับสังคมศตวรรษที่ 21 เพื่อสร้างเครือข่ายความร่วมมือในการบูรณาการจัดการเรียนการสอนกับการพัฒนาความรู้และทักษะความสามารถด้านเทคโนโลยีดิจิทัลของคนทุกช่วงวัยให้สอดคล้องกับสภาพเศรษฐกิจและสังคมในยุคปัจจุบัน

และสร้างชุมชนต้นแบบด้านเทคโนโลยีดิจิทัลที่คนในชุมชนทุกช่วงวัยมีความสามารถในการเข้าถึง รู้เท่าทันและใช้ประโยชน์จากเทคโนโลยีดิจิทัลในการพัฒนาคุณภาพชีวิตทั้งด้านเศรษฐกิจ สังคม สิ่งแวดล้อมและการศึกษา

**เกณฑ์การให้คะแนน**:

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| - | - | - | - | 1 ชุมชน |

**ข้อมูล/หลักฐานที่ต้องรายงาน** : ข้อมูลรายงานผลการพัฒนาชุมชนดิจิทัล (Digital Community) เพื่อรองรับสังคมศตวรรษที่ 21